มีอาการรู้สึกหวิวๆที่ท้องรู้สึกอยากแขม่วพุงตลอดเวลา มีปวดบ้างแต่ไม่มาก กดที่ใต้พุงมีอาการเจ็บนิดๆ อาหารย่อยปกติ อุจจาระเล็กลง สีเหลือง มีอาการหน่วงๆที่ก้นเหมือนมีอะไรคาไว้ ถ่ายไม่มีเลือด หิวน้อยลง อายุ20ปี อาการเหล่านี้มีโอกาสเป็นมะเร็งไหมครับ
สวัสดีค่ะ อาการรู้สึกหวิวๆที่ช่องท้อง ดังกล่าวมานั้น ยังไม่ใช่อาการที่จำเพาะเจาะจงต่อโรคใด อาจเกิดจาก การมีลำไส้บีบตัวเป็นระยะ หรือถ้าปวดบิดๆ มีถ่ายเหลว อาจเป็นลำไสอักเสบหรืออาหารเป็นพิษ ถ้าเป็นเรื้อรัง ได้ถ่ายแล้วดีขึ้น อาจเป็นจากลำไส้แปรปรวนส่วนมะเร็งลำไส้ใหญ่ในคนอายุน้อยพบได้น้อยมากๆ ส่วนใหญ่จะต้องมีประวัติในครอบครัวสายตรงเป็นตั้งแต่อายุน้อยเหมือนกัน ร่วมกับอาการเช่น ถ่ายเปลี่ยนแปลงเช่นท้องผูกสลับท้องเสีย มีถ่ายเป็นมูกเลือด ปวดเบ่ง น้ำหนักลดลงเร็วถ้าไม่สบายใจ สามารถไปพบแพทย์เพื่อตรวจเพิ่มเติม หรือตรวจคัดกรองมะเร็งลำไส้ใหญ่จากการดูเลือดที่ปนออกมากับอุจจาระได้ เบื้องต้นดูแลสุขภาพทั่วไปให้ดี ดื่มน้ำมากๆ รับประทานอาหารที่มีกากใยสูงเพื่อให้ขับถ่ายได้ง่ายทุกวัน